
Αρ. Φύλλου 1286 


5 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός πάγιας επιχορήγησης των υπηρεσιών 
ΔΙ.Ε.ΤΑ. ΔΙ.Π.Α.Ε., Δ.Τ. Αττικής και ΔΙ.Π.Ε.Α.Κ. για 

καθαριότητα Β' εξαμήνου 2001. 1 

Έγκριση υπερωριακής εργασίας ενός υπαλλήλου του 
γραφείου της Υπουργού Εσωτερικών, Δημόσιας 

Διοίκησης και Αποκέντρωσης. 2 

Συγκρότηση Ομάδας Εργασίας γιατην κατάρτιση σχε¬ 
δίου Π.Δ/τος Περί Οργανισμού των εμμίσθων Υπο¬ 
θηκοφυλακείων και Κτηματολογικών Γ ραφείωντης 

Χώρας. 3 

Κύρωση Συλλογικής Σύμβασης Εργασίας Πλοιάρχων 

Μεσογειακών φορτηγών πλοίων. 4 

Διενέργεια εκούσιου αναδασμού περιοχής αγροκτή¬ 
ματος Μακρακώμης Φθιώτιδας. 5 

Συμπλήρωση της 530264/5.4.94 απόφασης 
ΓΕ/ΕΟΤ[ΦΕΚ 268/Β/1994] περί διαδικασιών έκδο¬ 
σης και χορήγησης των Ειδικών Σημάτων Λειτουρ¬ 
γίας των χώρων οργανωμένης κατασκήνωσης. 6 

Μεταφορά εννέα (9) κενών οργανικών θέσεων 
Ε.Ε.ΔΙ.Π. στις Ακαδημαϊκές μονάδες του Πανεπι¬ 
στημίου Κρήτης. 7 

Μεταφορά σαράντα έξι (46) κενών οργανικών θέσεων 
ΔΕΠ στα Τμήματα του Πανεπιστημίου Κρήτης. 8 


ΑΠΟΦΑΣΕΙ Σ 

Αριθ. 1084423/772/000 ΙΑ (1) 

Καθορισμός πάγιας επιχορήγησης των υπηρεσιών 
ΔΙ.Ε.ΤΑ. ΔΙ.Π.Α.Ε., Δ.Τ. Αττικής και ΔΙ.Π.Ε.Α.Κ. για κα¬ 
θαριότητα Β' εξαμήνου 2001. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2362/1995 (ΦΕΚ 247/Α/ 
27.11.1995) «Περί Δημοσίου Λογιστικού, Ελέγχου δαπα¬ 
νών του Κράτους και άλλων διατάξεων». 

2. Την αριθμ. 2/19765/0020/28.3.2001 απόφαση του 
Υπουργού Οικονομικών «περί διαθέσεως των πιστώσεων 


στον Προϋπολογισμό του οικονομικού έτους 2001 από 
τους Υπουργούς». 

3. Τις πιστώσεις του ΚΑΕ 1232, του Ειδικού Φορέα 23- 
610 του οικ. έτους 2001, όπως έχουν διαμορφωθεί μέχρι 
σήμερα. 

4. Την αριθμ. 1043053/483/Α0006/9.5.2000 (ΦΕΚ622/Β/ 
10.5.2000) απόφαση του Υφυπουργού Οικονομικών «περί 
μεταβίβασης αρμοδιοτήτων, καθώς και εξουσίας να υπο¬ 
γράφουν «Με εντολή Υφυπουργού», στο Γ εν. Γ ραμματέα, 
Γ εν. Δ/ντές, Προϊσταμένους Δ/νσεων, Τ μημάτων κλπ.». 

5. Το αριθμ. Τ. 2436/977/31.5.2001 έγγραφο της Δ/νσης 
Προσωπικού Τελωνείων (Δ3) - Τμήμα Β'. 

6. Την αριθμ. 2/49968/231970/6.9.2001 απόφαση του 
Υπουργού Οικονομικών, με την οποία αυξάνεται η πίστω¬ 
ση του ΚΑΕ 1232, του Ειδικού Φορέα 23-610, κατά εξακό¬ 
σιες χιλιάδες (600.000) δραχμές, αποφασίζουμε: 

1. Καθορίζουμε την πάγια επιχορήγηση για καθαριότη¬ 
τα Β' εξαμήνου 2001, ως εξής: 

α/α ΥΠΗΡΕΣΙΑ ΠΟΣΟ ΓΙΑ ΚΑΘΑΡΙΟΤΗΤΑ 

ΚΑΕ 1232 


1 ,Δ/νση Ελέγχου Τελωνειακών Αρχών 

2. Δ/νση Προσδιορισμού Αξίας 
Εμπορευμάτων 

3. Δ/νση Τελωνείων Αττικής 

4. Δ/νση Παρακολούθησης και Ελέγχου 
Ανασταλτικών Καθεστώτων 

ΣΥΝΟΛΟ 


200.000 δρχ. 

200.000 δρχ. 
1.200.000 δρχ. 

200.000 δρχ. 
1.800.000 ΔΡΧ. 


2. Η αναφερόμενη δαπάνη αναλαμβάνεται με την πα¬ 
ρούσα από τις πιστώσεις του Ειδικού Φορέα 23-610 και 
ΚΑΕ 1232 του Προϋπολογισμού Εξόδων του Υπουργείου 
Οικονομικών οικ. έτους 2001, όπου υπάρχει η σχετική εγ- 
γραφή. 

3. Αριθμός έγκρισης της Υπηρεσίας Δημοσιονομικού 
Ελέγχου του Υπουργείου Οικονομικών: 15/24.9.2001 

Καταχωρήθηκε στο Βιβλίο Εγκρίσεων και Εντολών πλη¬ 
ρωμής με αύξοντα αριθμό υποχρεώσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Αθήνα, 11 Σεπτεμβρίου 2001 


Με εντολή Υφυπουργού 
Η Διευθύντρια Διοικητικού (Δ1) α/α 
ΠΑΡΑΣΚΕΥΗ ΛΕΓΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2859 (2) 

Έγκριση υπερωριακής εργασίας ενός υπαλλήλου του 
γραφείου της Υπουργού Εσωτερικών, Δημόσιας Διοί¬ 
κησης και Αποκέντρωσης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/92. 

2. Το άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» όπως αντικαταστάθηκε με το άρθρο 
15 του Ν. 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

5. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας. 

6. Τις διατάξεις του Ν.Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του Ν.Δ. 1037/71 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α., και των λοιπών Ν.Π.Δ.Δ.». 

11. Την εγκύκλιο αριθμ. 2016969/2196/0022/11.3.96 
του Υπουργείου Οικονομικών. 

12. Την αριθ. 2/80345/0004/8.11.99 Κ.Υ.Α. «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

13. Την κοινή απόφαση των Υπουργών Οικονομικών και 
Εργασίας και Κοιν. Ασφαλίσεων αριθ. 2795/ 28.6.2001, 
(ΦΕΚ 981/Β/30.7.2001 «Καθορισμός ανωτάτων ορίων 
υπερωριακής απασχόλησης των, εργαζομένων στις βιο¬ 
μηχανικές, βιοτεχνικές επιχειρήσεις, εκμεταλλεύσεις και 
εργασίες β'ημερολογιακού εξαμήνου 2001». 

14. Το άρθρο 22 παρ. 3 του Ν. 2362/1995. 

15. Την αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ 88/2.8.95 ΠΥΣ και προσαρμογή 
της στις διατάξεις του Ν. 2470/97 (ΦΕΚ 109/Α/30.5.97). 

16. Το με αριθμό Φ 5/14882/5.7.2001 έγγροφο του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης. 

17. Την από 4.9.2001 γνώμη του Ανωτάτου Συμβουλίου 
Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
ύψους 757.620 δρχ., αποφασίζουμε: 

1. Εγκρίνουμε την υπερωριακή εργασία ενός (1) υπαλ¬ 


λήλου ο οποίος υπηρετεί στο γραφείο της Υπουργού 
Εσωτερικών Δημόσιας Διοίκησης και Αποκέντρωσης μέ¬ 
χρι 90 ώρες το μήνα, πλέον των νομίμων ορίων υπερω- 
ριακής εργασίας. 

2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδατης Κυβερνήσεως και 
μέχρι 31.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εργασίας 
Υπουργείου Οικονομικών & Κοινωνικών Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 
-♦- 

Αριθ. 144826 οικ. (3) 

Συγκρότηση Ομάδας Εργασίας για την κατάρτιση σχεδί¬ 
ου Π.Δ/τος Περί Οργανισμού των εμμίσθων Υποθηκο¬ 
φυλακείων και Κτηματολογικών Γ ραφείων της Χώρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της παραγράφου 6α του άρθρου 5 του 
Ν. 2408/96, 

β) την ανάγκη συγκρότησης Ομάδας Εργασίας για την 
κατάρτιση σχεδίου Π.Δ/τος Περί Οργανισμού των εμμί¬ 
σθων Υποθηκοφυλακείων και Κτηματολογικών Γ ραφείων 
της Χώρας και 

γ) το γεγονός ότι από τις διατάξεις της απόφασης αυ¬ 
τής προκαλείται δαπάνη εις βάρος του προϋπολογισμού 
του ΤΑΧΔΙΚ ύψους 700.000 δρχ., αποφασίζουμε: 

Συγκροτούμε Ομάδα Εργασίας για την κατάρτιση σχε¬ 
δίου Π.Δ/τος Περί Οργανισμού των εμμίσθων Υποθηκο¬ 
φυλακείων και Κτηματολογικών Γ ραφείων της Χώρας. 

Η Ομάδα Εργασίας θα αποτελείται από τους: 

1. Χριστίνα Πέτρου, Δ/ντρια Δικηγορικού Λειτουργήματος 
Συμβολαιογραφείων, Υποθηκοφυλακείων και Κτηματολογι- 
κών Γ ραφείων Υπουργείου Δικαιοσύνης, ως Πρόεδρος. 

2. Ιωάννη Μαραμπουτάκη, Προϊστάμενο Υποθηκοφυ¬ 
λακείου Αθηνών και 

3. Σωτήρη Κωνσταντακόπουλο, Διευθυντή Υποθηκοφυ¬ 
λακείου Αθηνών. 

Χρέη γραμματέα της Ομάδας Εργασίας θα εκτελεί η 
Βασ. Αρβανιτοπούλου, Προϊσταμένη Τ μήματος Υποθηκο¬ 
φυλακείων και Κτηματολογικών Γ ραφείων. 

Η ανωτέρω Ομάδα Εργασίας οφείλει να περατώσει το 
έργο της εντός 2μήνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2001 

Ο ΥΠΟΥΡΓΟΣ 

ΜΙΧ. Π. ΣΤΑΘΟΠΟΥΛΟΣ 
-♦- 

Αριθ. 3525.3/01/2001 (4) 

Κύρωση Συλλογικής Σύμβασης Εργασίας Πλοιάρχων 
Μεσογειακών φορτηγών πλοίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 1 παράγραφος 1 και του άρ¬ 
θρου 5 του Α.Ν. 3276/44 «περί Συλλογικών Συμβάσεων εν 
τη ναυτική εργασία» όπως έχει τροποποιηθεί και ισχύει 
σήμερα. 

2. Το αριθμ. 547/118/19.9.2001 κοινό έγγραφο της Ενω¬ 
σης Εφοπλιστών Μεσογειακών φορτηγών πλοίων και της 
Πανελλήνιας Ένωσης Πλοιάρχων Εμπορικού Ναυτικού 
πάσηςτάξεως, μετο οποίο υποβλήθηκε για κύρωση η από 

19.9.2001 Συλλογική Σύμβαση Εργασίας Πλοιάρχων Με¬ 
σογειακών φορτηγών πλοίων. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας Πλοι¬ 
άρχων Μεσογειακών φορτηγών πλοίων χωρητικότητας από 
501 έως 3.000 κ.ο.χ. ή από 801 έως 4.500 ΤΌ.νν., το κείμενο 
της οποίας υπογράφηκε την 19-9-2001 από τους νομίμους 
εκπροσώπους της Ενωσης Εφοπλιστών Μεσογειακών φορ¬ 
τηγών πλοίων και της Πανελλήνιας Ενωσης Πλοιάρχων 
Εμπορικού Ναυτικού πάσης τάξεως, εκτός από την παρά¬ 
γραφο 1 του άρθρου 6 (Προέλευση Ναυτολογουμένων), η 
οποία αντίκειται στην κείμενη νομοθεσία καιτην παράγραφο 
2 του άρθρου 7 (Επικουρική ασφάλιση), το αντικείμενο της 
οποίας ρυθμίζεται από το άρθρο 4 του Ν. 1482/84. 

2. Η ισχύς της Συλλογικής Σύμβασης η οποία κυρώνεται 
με την απόφαση αυτή αρχίζει την 1.1.2001 και λήγει την 
31.12.2001. 

3. Η παρούσα με το κείμενο της κυρούμενης Συλλογι¬ 
κής Σύμβασης να δημοσιευθούν στην Εφημερίδατης Κυ¬ 
βέρνησης. 

Πειραιάς, 24 Σεπτεμβρίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΟΙΑΡΧΩΝ ΜΕΣΟΓΕΙΑΚΩΝ ΦΟΡΤΗΓΩΝ ΠΛΟΙΩΝ 

Στον Πειραιά σήμερατην 19.9.2001, οι υπογεγραμμένοι 
αφ’ενός Νικόλαος Βαρβατές Πρόεδρος και Παναγιώτης 
Λεονάρδος Γενικός Γραμματέας που εκπροσωπούν την 
επαγγελματική οργάνωση ΈΝΩΣΗ ΕΦΟΠΛΙΣΤΩΝ ΜΕΣΟ¬ 
ΓΕΙΑΚΩΝ ΦΟΡΤΗΓΩΝ ΠΛΟΙΩΝ" νόμιμα αναγνωρισμένης 
που εδρεύει στον Πειραιά, έχοντας ειδικά εξουσιοδοτη¬ 
θεί προς τούτο και αφ’ετέρου ο Ευάγγελος Κούζιλος 
Πρόεδρος της Επαγγελματικής Οργάνωσης με την επω¬ 
νυμία "ΠΑΝΕΛΛΗΝΙΟΣ ΕΝΩΣΙΣ ΠΛΟΙΑΡΧΩΝ ΕΜΠΟΡΙ¬ 
ΚΟΥ ΝΑΥΤΙΚΟΥ ΠΑΣΗΣ ΤΑΞΕΩΣ" που εδρεύει στον Πει¬ 
ραιά, έχοντας ειδικά εξουσιοδοτηθεί προς τούτο, αποφα¬ 
σίσαμε την υπογραφή της παρούσας Συλλογικής 
Σύμβασης με την οποία ορίζονται ο μισθός, οι ειδικές 
αμοιβές και οι υπόλοιποι όροι εργασίας των Πλοιάρχων 
των Φορτηγών Πλοίων από 501-3.000 κοχή 801 -4.500 τό¬ 
νων Ω.νν. και υπογράφουμε κοινή συμφωνία που έχει ως 
ακολούθως: 

ΑΡΘΡΟ 1 
ΒΑΣΙΚΟΣ ΜΙΣΘΟΣ 

α. Ο μηνιαίος βασικός μισθός του Πλοιάρχου αυξάνεται 
κατά ποσοστό 5% από 1.1.2001 μέχρι 31.12.2001 καθορί¬ 
ζεται ως εξής: 

Για πλοία από 801 μέχρι 1.500 ΤΩ\/ν Δρχ. 393.670 (Ευρώ 
1155,30) 

Για πλοία από 1501 μέχρι 2.500 Τϋ\Λ/ Δρχ. 433.445 (Ευ¬ 
ρώ 1272,03) 

Για πλοία από 2501 μέχρι 4.500 ΤΩ\Λ/Δρχ. 514.075 (Ευ¬ 
ρώ 1508,66) 


ΑΡΘΡΟ 2 

ΠΡΟΣΘΕΤΕΣ ΑΜΟΙΒΕΣ 

1. ΕΠΙΔΟΜΑΤΑ ΚΥΡΙΑΚΩΝ 

Για όλες τις Κυριακές που το πλοίο ταξιδεύει ή παραμέ¬ 
νει σε λιμάνι, καταβάλλεται στον Πλοίαρχο επίδομα που 
φτάνει σε ποσοστό είκοσι δύο τοις εκατό (22%) του μι¬ 
σθού που καθορίζεται στο άρθρο 1 αυτής της σύμβασης. 
Εάν η σύμβαση ναυτολόγησης του Πλοιάρχου λυθεί για 
οποιονδήποτε λόγο πριν περάσουν όλες οι Κυριακές που 
αναλογούν στον μήνα της απόλυσης τότε το επιδομάτων 
είκοσι δύο τοις εκατό (22%) διαιρείται με τον αριθμό όλων 
των Κυριακών του μηνάς και καταβάλλεται στον Πλοίαρ¬ 
χο το πηλίκο που προκύπτει από την διαίρεση, πολλαπλα- 
σιασμένο με τον αριθμό των Κυριακών (σε λιμάνι και σε 
ταξίδι) κατά τις οποίες ο Πλοίαρχος που απολύεται προ- 
σέφερε τις υπηρεσίες του. 

2. ΑΜΟΙΒΕΣ ΕΡΓΑΣΙΑΣ ΣΑΒΒΑΤΟΥ 

Στον Πλοίαρχο καταβάλλεται πρόσθετη αμοιβή από 
4.33 ημέρες τον μήνα για την πρόσθετη εργασία του κατά 
τα Σάββατα, το δε ημερομίσθιο για την περίπτωση αυτή 
ορίζεται στο 1/25 του βασικού μισθού. 

3. ΑΜΟΙΒΗ ΑΡΓΙΩΝ 

Στον Πλοίαρχο καταβάλλεται αμοιβή κάθε μήνα ίση με 
ένα ημερομίσθιο για τις αργίες, τόσο κατά την διάρκεια 
που το πλοίο ταξιδεύει όσο και κατά την παραμονή του 
στο λιμάνι. 

Γ ια την περίπτωση αυτή το ημερομίσθιο ορίζεται στο 
1/25 του βασικού μισθού της Σύμβασης αυτής. 

4. ΕΞΟΔΑ ΠΑΡΑΣΤΑΣΗΣ 

Στον Πλοίαρχο καταβάλλονται για το διάστημα από 

1.1.2001 έως 31.12.2001 δρχ. τριάντα εννέα χιλιάδες δια¬ 
κόσιες τριάντα πέντε (39.235) ή ευρώ 115,14 για έξοδα 
παράστασης. 

5. ΕΞΟΔΑ ΛΙΜΑΝΙΟΥ 

Στον Πλοίαρχο καταβάλλονται για το διάστημα από 

1.1.2001 έως 31.12.2001 δρχ. τέσσερις χιλιάδες οκτακό¬ 
σιες πενήντα (4.850) ή ευρώ 14,23 την ημέρα για όλη την 
διάρκεια παραμονής του πλοίου στο λιμάνι, για την κάλυ¬ 
ψη λόγω του αξιώματος του των ατομικών δαπανών, 
εκτός από άλλα τυχόν έξοδα που προκύπτουν για την εξυ¬ 
πηρέτηση του πλοίου. 

6. ΕΠΙΔΟΜΑ ΔΕΞΑΜΕΝΟΠΛΟΙΟΥ 

Ειδικά προκειμένου για Πλοίαρχο, ο οποίος διοικεί πε¬ 
τρελαιοφόρο πλοίο που μεταφέρει εύφλεκτες υγρές ή 
εκρηκτικές ύλες, ανεξάρτητα από την ποσότητα του φορ¬ 
τίου, καταβάλλεται επίδομα ίσο μετά δέκα πέντε τοις εκα¬ 
τό (15%) του μισθού του, του άρθρου 1. 

Αυτό το επίδομα καταβάλλεται και στους Πλοιάρχους 
που υπηρετούν σε φορτηγά πλοία (όχι δεξαμενόπλοια) 
εφ’όσον αυτά εκτός από άλλα φορτία μεταφέρουν και εύ¬ 
φλεκτα ή εκρηκτικά φορτία σε ποσότητα ανώτερη από 
ποσοστό 5% (πέντε τοις εκατό) της χωρητικότητας του 
πλοίου (Ω.νν.) 

7. ΕΠΙΔΟΜΑ ΥΓΡΑΕΡΙΟΦΟΡΩΝ 

Σ’όσους Πλοιάρχους υπηρετούν σε πλοία που μεταφέ¬ 
ρουν υγραέριο, καταβάλλεται κάθε μήνα επίδομα ίσο με 
το είκοσι τοις εκατό (20%) του μισθού του άρθρου 1. 

8. ΕΠΙΔΟΜΑ ΔΙΑΠΛΟΥ ΜΕΓΑΛΩΝ ΛΙΜΝΩΝ, ΔΙΩΡΥΓΩΝ 
ΠΑΝΑΜΑ ΚΑΙ ΣΟΥΕΖ ΚΑΙ ΟΡΙΝΟΚΟΥ. 

Στον Πλοίαρχο καταβάλλεται ειδικό επίδομα κατά τον 
διάπλου των Μεγάλων Λιμνών (ΟΒΕΑΤ ΙΑΚΕ3), της Διώ¬ 
ρυγας του Παναμά (ΡΑΝΑΜΑ ΟΑΝΑΙ), της Διώρυγας του 

Σουέζ και του Ορινόκου κατά περίπτωση από 1.1.2001 
έως 31.12.2001 το ποσό των δρχ. είκοσι πέντε χιλιάδων 
πεντακοσίων πέντε (25.505) ή ευρώ 74,85. 

9. ΕΠΙΔΟΜΑ ΓΙΑ ΠΛΟΕΣ ΕΚΤΟΣ ΜΕΣΟΓΕΙΟΥ 

Συμφωνείται ότι, όταν τα πλοία επεκτείνουν τα ταξίδια 
τους: 

α. Βορείως από Β.Πορτογαλίας μέχρι ΒΕΒΟΕΝ συμπε¬ 
ριλαμβανομένων της Μεγάλης Βρετανίας, Ιρλανδίας, 
Βαλτικής και Βοθνικου Κόλπου και 

β. Νοτίως από Νότιο Μαρόκο μέχρι Νοτίων συνόρων 
της Αγκόλα, θα καταβάλλεται προσαύξηση μισθού στον 
Πλοίαρχο και όσο χρόνο διαρκεί το ταξίδι μέσα στα πιο 
πάνω όρια, που καθορίζεται από 1.1.2001 έως 31.12.2001 
στο ποσό των τριάντα χιλιάδων πεντακοσίων ογδόντα 
δρχ. (30.580) ή ευρώ 89,74. 

ΑΡΘΡΟ 3 

ΕΝΑΡΞΗ ΚΑΤΑΒΟΛΗΣ ΜΙΣΘΟΥ 

Σε περίπτωση που ο Πλοίαρχος είναι υποχρεωμένος να 
ταξιδεύει για να συναντήσει το πλοίο για το οποίο προ- 
σλήφθηκε να διοικήσει, δικαιούται το μισθό του άρθρου 1 
αυτής της σύμβασης από την ημέρα της υπογραφής της 
συμφωνίας της προσλήψεώς του. 

Τα επιδόματα όμως που αναφέρονται στο άρθρο 2 αυ¬ 
τής της σύμβασης, 

αρχίζουν να καταβάλλονται από την ημέρα της ναυτο¬ 
λόγησής του. 

ΑΡΘΡΟ 4 

ΑΜΟΙΒΗ ΦΥΛΑΚΗΣ ΕΛΛΕΙΠΟΝΤΟΣ ΑΞΙΩΜΑΤΙΚΟΥ 

Ο Πλοίαρχος, εφ’όσον εκτελεί καθήκοντα βάρδιας 
αξιωματικού γέφυρας που δεν υπάρχει στο πλοίο, δικαι¬ 
ούται το μισθό του για όσο χρόνο εκτελεί τα καθήκοντά 
του μέχρι να ναυτολογηθεί ο Αξιωματικός που λείπει. 

ΑΡΘΡΟ 5 
ΑΠΟΖΗΜΙΩΣΕΙΣ 

1. Εάν η σύμβαση του Πλοιάρχου λυθεί σύμφωνα με την 
διάταξη της περιπτώσεως Α’ του άρθρου 68 του ΚΙΝΔ, αυ¬ 
τός, άσχετα από τις άλλες αποζημιώσεις τις οποίες δικαι¬ 
ούται σύμφωνα μα την κείμενη νομοθεσία, λαμβάνει και 
πρόσθετη αποζημίωση η οποία καθορίζεται από 1.1.2001 
έως 31.12.2001 στο ποσό των δρχ. εκατόνογδόντα εννέα 
χιλιάδων τετρακοσίων σαράντα δρχ. (189.440) ή ευρώ 
555,95. 

2. Σε περίπτωση καταγγελίας από τον πλοιοκτήτη της 
σύμβασης ναυτολόγησης του Πλοιάρχου, ο Πλοιοκτήτης 
υποχρεούται στην καταβολή της νόμιμης αποζημίωσης, 
εκτός εάν η καταγγελία οφείλεται σε παράπτωμα του 
Πλοιάρχου. 

3. Στον Πλοίαρχο καταβάλλεται αποζημίωση σύμφωνα 
με τις σχετικές 

διατάξεις του ΚΙΝΔ όπως και στους άλλους ναυτικούς, 
σε περίπτωση πώλησης του πλοίου, αλλαγής σημαίας, 
παροπλισμού πλοίου, κατάσχεσης του πλοίου, πώλησης 
του πλοίου για διάλυση. 

ΑΡΘΡΟ 6 

ΠΡΟΕΛΕΥΣΗ - ΝΑΥΤΟΛΟΓΗΣΗ - ΜΕΤΑΦΟΡΑ 
ΝΑΥΤΟΛΟΓΟΥΜΕΝΩΝ 

1. ΠΡΟΕΛΕΥΣΗ ΝΑΥΤΟΛΟΓΟΥΜΕΝΩΝ 

Οι Πλοίαρχοι των πλοίων, τους οποίους αφορά η Συλλο¬ 
γική Σύμβαση αυτή προσλαμβάνονται από τα τακτικά μέλη 


της Πανελληνίου Ενώσεως Πλοιάρχων Εμπορικού Ναυτι¬ 
κού πόσης τάξεως κατ’απόλυτη επιλογή πλοιοκτήτη. 

2. ΔΙΑΡΚΕΙΑ ΝΑΥΤΟΛΟΓΗΣΕΩΣ 

Η διάρκεια ναυτολογήσεως καθορίζεται σε έξι (6) μήνες 
γι’αυτούς που υπηρετούν σε δεξαμενόπλοια και σε επτά 
(7) μήνες γι’αυτούς που υπηρετούν σε πλοία ξηρού φορ¬ 
τίου, ανεξάρτητα απο την περιοχή. 

3. ΘΕΣΗ ΚΑΙ ΕΞΟΔΑ ΤΑΞΙΔΙΟΥ 

Κατά την αναχώρηση, όπως και κατά την επιστροφή του 
στην Πατρίδα ο Πλοίαρχος δικαιούται εισιτήριο Α’ θέσης 
πλοίου και σιδηροδρόμου και τουριστικής θέσης στο αε¬ 
ροπλάνο, καθώς επίσης και έξοδα μεταφοράς και ασφα- 
λίσεως των αποσκευών του, έξοδα τροφής και ύπνου σε 
ξενοδοχείο. Επίσης δικαιούται μισθό μέχρι την ημερομη¬ 
νία επιστροφής του στον Πειραιά. 

Κατά την μετάβαση και επιστροφή του ο Πλοίαρχος δι¬ 
καιούται εκτός από τα 40 κιλά αποσκευών και άλλα 20 κι¬ 
λά λόγω της μεταφοράς από αυτόν εγγράφων, φακέλων, 
ναυτικών οργάνων κ.λ.π. 

4. ΠΡΟΣΤΑΣΙΑ ΣΕ ΠΕΡΙΠΤΩΣΗ ΑΤΥΧΗΜΑΤΟΣ 

Εάν ο Πλοίαρχος, πηγαίνοντας να συναντήσει το πλοίο 
για να αναλάβει την διοίκηση του, υποστεί ατύχημα, έχει 
την ίδια προστασία όπως και κατά την υπηρεσία του στο 
πλοίο. 

ΑΡΘΡΟ 7 

ΕΙΣΦΟΡΕΣ 

1. ΕΙΣΦΟΡΕΣ Ε.Λ.Ο.Ε.Ν. 

Οι Πλοιοκτήτες τους οποίους αφορά αυτή η Σύμβαση 
καταβάλλουν ποσοστό (2%) δύοτοις εκατό, που δεν μπο¬ 
ρεί να αυξηθεί περισσότερο, σύμφωνα με το άρθρο 25 
του νόμου 1085/80, το οποίο εισπράττεται από το ΝΑΤ με 
σκοπό την χορήγηση οικογενειακού επιδόματος στους 
Πλοιάρχους. Το παραπάνω ποσοστό, μαζί με το ποσοστό 
(1%) ένατοις εκατό συμμετοχής του Πλοιάρχου, υπολο¬ 
γίζεται πάνω στις αποδοχές του Πλοιάρχου που υπόκει- 
νται σε εισφορά υπέρ του ΝΑΤ. 

2. ΕΙΣΦΟΡΕΣ Κ.Ε.Α.Ν. 

Οι Πλοιοκτήτες τους οποίους αφορά αυτή η Συλλογική 
Σύμβαση καταβάλλουν ποσοστό (2%) δύοτοις εκατό που 
δεν μπορεί να αυξηθεί περισσότερο, σύμφωνα με το άρ¬ 
θρο 28 του 1220/81, το οποίο εισπράττεται από το ΝΑΤ με 
σκοπό, την χορήγηση στους Έλληνες Πλοιάρχους επι¬ 
κουρικής ασφάλισης. Αυτό το ποσοστό, μαζί με το ποσο¬ 
στό του (2%) δύοτοις εκατό συμμετοχής του Πλοιάρχου, 
υπολογίζεται πάνω στις αποδοχές του Πλοιάρχου, που 
υπόκεινται σε εισφορά υπέρ του ΝΑΤ. 

3. ΕΙΣΦΟΡΕΣ ΕΣΤΙΑΣ ΝΑΥΤΙΚΩΝ 

Το ποσόν της εισφοράς του Πλοιάρχου και του Πλοιο¬ 
κτήτη για την ΕΣΤΙΑ ΝΑΥΤΙΚΩΝ ορίζεται ως εξής : 

Για το διάστημα από 1.1.2001 έως 31.12.2001: 

ΠΛΟΙΑΡΧΟΥ ΠΛΟΙΟΚΤ. 

α. Για πλοία από 801 έως 1.500 Τϋνν Δρχ. 1.378 (ευρώ 
4,04) 709 (ευρώ 2,08) 

β. Για πλοία από 1.501 έως 2.500 ΤΏ\Ν Δρχ. 1.517 (ευρώ 
4,45) 780 (ευρώ 2,29) 

γ. Για πλοία από 2.501 έως 4.500 ΤΩ\Λ/ Δρχ. 1.799 (ευρώ 
5,28) 925 (ευρώ 2,72) 

ΑΡΘΡΟ 8 

ΜΙΣΘΟΙ ΑΣΘΕΝΕΙΑΣ - ΘΕΣΗ ΝΟΣΗΛΕΙΑΣ 

1. ΜΙΣΘΟΙ ΑΣΘΕΝΕΙΑΣ 

Για τον Πλοίαρχο που ασθενεί καθορίζεται ειδικός μι- 

σθός, στον οποίο περιλαμβάνεται και το αντίτιμο της τρο¬ 
φής ως εξής: 

α. Εάν νοσηλεύεται σε νοσοκομείο ή εκτός νοσοκομεί¬ 
ου στο 100% του βασικού μισθού για τη χρονική περίοδο 
από 1.1.2001 έως 31.12.2001. 

β. Σε περίπτωση ατυχήματος ο μισθός ασθένειας καθο¬ 
ρίζεται στο (100%) εκατό τοις εκατό του βασικού μισθού 
της Συλλογικής Σύμβασης. 

2. ΘΕΣΗ ΝΟΣΗΛΕΙΑΣ 

Ο Πλοίαρχος έχει δικαίωμα νοσηλειών Α’ Θέσης σε κλι¬ 
νική ή σε νοσοκομείο. 

ΑΡΘΡΟ 9 
ΑΔΕΙΑ 

1. Ο Πλοίαρχος δικαιούται άδεια που υπολογίζεται σε 
(8) οκτώ ημέρες για κάθε μήνα υπηρεσίας του για δε τις 
επιπλέον ημέρες με αντίστοιχο κλάσμα της παραπάνω 
μηνιαίας άδειας. Στον υπολογισμό της άδειας περιλαμ¬ 
βάνεται και το επίδομα 22% των Κυριακών, καθώς και το 
δέκα πέντε τοις εκατό (15%) επίδομα δεξαμενόπλοιου, εί¬ 
κοσι τοις εκατό (20%) επίδομα υγραεριοφόρων για τους 
Πλοιάρχους που υπηρετούν σ’αυτά. 

Το ημερομίσθιο για τον υπολογισμό της άδειας καθορί¬ 
ζεται ίσο με το 1/22 του βασικού μισθού προσαυξημένου 
με τα παραπάνω επιδόματα. 

2. Κατά τις ημέρες της άδειας του ο Πλοίαρχος δικαι¬ 
ούται τον μισθό που αναλογεί σ’αυτές όπως αυτός ορίζε¬ 
ται στο άρθρο 1 αυτής της Σύμβασης προσαυξημένο με 
τα επιδόματα που αναφέρονται στις παραγράφους 1 και 
6 του άρθρου 2 και με αντίτιμο τροφής που από 1.1.2001 
έως 31.12.2001 ορίζεται στις δύο χιλιάδες πεντακόσιες εί¬ 
κοσι μία δρχ. (2.521) ή ευρώ 7,40. 

3. Σε περίπτωση που οι ανάγκες του πλοίου δεν επιτρέ¬ 
πουν την χορήγηση αυτής της άδειας με τη επιλογή του 
πλοιάρχου είτε αναβάλλεται η χορήγηση της για τον κα¬ 
τάλληλο χρόνο, είτε θεωρείται ότι δόθηκε. Σ’αυτή την πε¬ 
ρίπτωση καταβάλλεται ο μισθός που αναλογεί χωρίς το 
αντίτιμο τροφής αφού ο Πλοίαρχος παραμένει και δια- 
τρέφεται στο πλοίου. 

4. Ο χρόνος υπηρεσίας που πέρασε από την ναυτολό¬ 
γηση μέχρι την έναρξη της ισχύος αυτής Συλλογικής Σύμ¬ 
βασης υπολογίζεται για την εφαρμογή της. 

ΑΡΘΡΟ 10 
ΕΠΙΛΥΣΗ ΔΙΑΦΟΡΩΝ 

Κάθε διαφορά που προκύπτει σχετικά με την εφαρμογή 
και ερμηνεία των όρων της Συλλογικής Σύμβασης λύνεται 
με διαιτησία σύμφωνα με όσα καθορίζονται στο ΙΖ κεφά¬ 
λαιο της Συλλογικής Σύμβασης της 7ης Δεκεμβρίου 1956 
που συμφωνήθηκε μεταξύ της ΕΝΩΣΕΩΣ ΕΦΟΠΛΙΣΤΩΝ 
και της ΠΑΝΕΛΛΗΝΙΟΥ ΝΑΥΤΙΚΗΣ ΟΜΟΣΠΟΝΔΙΑΣ. 

ΑΡΘΡΟ 11 

ΕΡΜΗΝΕΥΤΙΚΗ ΔΗΛΩΣΗ 

Διευκρινίζεται ότι το ναυτικό επάγγελμα αναγνωρίζεται 
από τα συμβαλλόμενα μέρη ως ιδιόμορφο, βαρύ και αν¬ 
θυγιεινό και συμφωνείται ότι θα καταβληθεί κοινή προ¬ 
σπάθεια προς την Πολιτεία μέσα από την Νομοθεσία του 
ΝΑΤ, για την προστασία των υφισταμένων συνταξιοδοτι- 
κών ρυθμίσεων. 

Ο χαρακτηρισμός του ναυτικού επαγγέλματος ως βα¬ 
ρέος και ανθυγιεινού δεν μπορεί να δημιουργήσει οποια¬ 
δήποτε οικονομική απαίτηση εκ μέρους των ναυτικών, 
γιατί, με τις μέχρι σήμερα συλλογικές συμβάσεις, έχουν 


ικανοποιηθεί όλες οι οικονομικές απαιτήσεις τους για την 
αιτία αυτή. 

ΑΡΘΡΟ 12 
ΤΕΛΙΚΕΣ ΔΙΑΤΑΞΕΙΣ 

1. Ως προς τα λοιπά ισχύουν όλες οι διατάξεις της Γενι¬ 
κής Συλλογικής Σύμβασης εργασίας των Ναυτικών που 
εργάζονται στα Μεσογειακά Φορτηγά Πλοία όπως αυτές 
ισχύουν κάθε φορά. 

2. Κατά το διάστημα που ισχύει αυτή η Συλλογική Σύμ¬ 
βαση μπορεί να τροποποιηθεί μόνο έπειτα από κοινή έγ¬ 
γραφη συμφωνία των μερών που υπέγραψαν. 

ΑΡΘΡΟ 13 
ΙΣΧΥΣ ΣΥΜΒΑΣΗΣ 

Η ισχύς αυτής της Συλλογικής Σύμβασης αρχίζει ανα¬ 
δρομικά από 1ης Ιανουάριου 2001 και λήγει 31 Δεκεμβρί- 
ου 2001. 

Η παρούσα Συλλογική Σύμβαση συντάχθηκε σε τρία αντί¬ 
τυπα από τα οποία πήραν από ένα τα συμβαλλόμενα μέρη 
το δε τρίτο θα κατατεθεί στο Υπουργείο Εμπορικής Ναυτι¬ 
λίας για επικύρωση και υπογράφεται όπως ακολουθεί: 

ΟιΣυμβαλόμενοι 

Για την Ένωση Εφοπλιστών Για την Π ανελλήνια 

Μεσογειακών Φορτηγών Πλοίων Ένωση Πλοιάρχων Ε.Ν. 

ΠόσηςΤάξεως 
Ο Πρόεδρος Ο Πρόεδρος 

ΝΙΚΟΛΑΟΣ ΒΑΡΒΑΤΕΣ ΕΥΑΓΓΕΛΟΣ ΚΟΥΖΙΛΟΣ 

Ο Γ ενικός Γ ραμματέας 
ΠΑΝΑΓΙΩΤΗΣ ΛΕΟΝΑΡΔΟΣ 

-♦- 

Αριθ. 10025 (5) 

Διενέργεια εκούσιου αναδασμού περιοχής αγροκτήμα¬ 
τος Μακρακώμης Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του άρθρου 4 του Ν. 674/1977 «περί 
αναδασμού της γης και μεγεθύνσεως των γεωργικών εκ¬ 
μεταλλεύσεων και άλλων τινών διατάξεων». 

2. Σχετική εισήγηση της Δ/νσης Αγροτικής Ανάπτυξης 
Φθιώτιδας, αποφασίζουμε: 

Να γίνει εκούσιος αναδασμός στην περιοχή (τμήμα) του 
Δήμου Μακρακώμης Φθ/δας και ειδικότερα στη θέση γνω¬ 
στή με την ονομασία «Τσαΐρια» συνολικής έκτασης περί¬ 
που χιλίων διακοσίων πενήντα έξι (1.256) στρεμμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 26 Σεπτεμβρίου 2001 
Ο Νομάρχης 

ΤΡΙΑΝΤΑΦΥΛΛΟΣ ΜΠΕΛΛΟΣ 

-♦- 

Αριθ. 518088 (6) 

Συμπλήρωση της 530264/5.4.94 απόφασης ΓΕ/ΕΟΤ[ΦΕΚ 
268/Β/1994] περί διαδικασιών έκδοσης και χορήγησης 
των Ειδικών Σημάτων Λειτουργίας των χώρων οργα¬ 
νωμένης κατασκήνωσης. 

Ο ΠΡΟΕΔΡΟΣ ΤΟΥ ΕΟΤ 

Έχοντας υπ’ όψιντις διατάξεις: 

1. Του Ν 1624/51 περί κυρώσεως τροποποιήσεως και 
συμπληρώσεωςτου Ν 1565/50. 

2. Του Ν 2919/01 .άρθρο 6 ,παρ.4, περί Οργάνων Διοίκη¬ 
σης ΕΟΤ. 

3. Του Ν. 392/76 περί χώρων οργανωμένης κατασκή¬ 
νωσης. 

4. Την αριθ. 69269/90 Κοινή Υπουργική Απόφαση. 

5. Του Ν 2081/93, άρθρο 27. 

6. Της υπ’ αριθ. ΔΙΟΝΟΣΕ 1527/20.12.86 [ΦΕΚ 862/ 
Β/86] 

7. Του Ν 2160/93. [ΦΕΚ 118/Α/1993]. 

8. Των αναφερομένων στην αριθ. 530264/5.4.94 από¬ 
φαση ΓΓ/ΕΟΤ και στη παρ.3. άρθρο 3 του Ν 2160/93. 

9. Του Ν. 2636/98, άρθρο 26 περί τροποποιήσεων δια¬ 
τάξεων για τους χώρους οργανωμένης κατασκήνωσης, 
αποφασίζουμε: 

1. Στη παρ. 2 της απόφασης 530264/5.4.94 ΕΓ/ΕΟΤ [ΦΕΚ 
268/Β/1994] και στο εδάφιο που αφοράτην υποβολή δικαι- 
ολογητικών για τη χο ρήγηση Ειδικό ύ Σή ματος Λειτο υ ργίας 
χώρων οργανωμένης κατασκήνωσης [κάμπινγκ], προστί¬ 
θενται οι παράγραφοι ιδ και ιε ως ακολούθως: 

«ιδ. Βεβαίωση του Ξενοδοχειακού Επιμελητηρίου Ελλά¬ 
δος περί ενημερότητας των προς αυτό υποχρεώσεων. 

ιε. Απόδειξη είσπραξης του ποσού που αναλογεί υπέρ 
του ΞΕΕ όταν πρόκειται για χώρους οργανωμένου κατα¬ 
σκήνωσης που λειτουργούν για πρώτη φορά ή όταν μετα¬ 
βιβάζεται η επιχείρηση.» 

2. Η παρούσα απόφαση δεν συνεπάγεται δημοσιονομι¬ 
κή επιβάρυνση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2001 
Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

-♦- 

Αριθ. 3942 (7) 

Μεταφορά εννέα (9) κενών οργανικών θέσεων Ε.Ε.ΔΙ.Π. 

στις Ακαδημαϊκές μονάδες του Πανεπιστημίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Την διάταξη της παραγρ. 5α του άρθρου 14 του Ν. 
2817/14.3.2000 (ΦΕΚ 78/14.3.2000, τ. Α'). 

2. Την απόφαση του Πρυτανικού Συμβουλίου του Πανε¬ 
πιστημίου Κρήτης (συνεδρία 414/30.7.2001). 

3. Το γεγονός ότι υπάρχουν διαθέσιμες κενές οργανι¬ 
κές θέσεις Ε.Ε.ΔΙ.Π. στο Πανεπιστήμιο Κρήτης. 

4. Το γεγονός ότι από την απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού, ού¬ 
τε εις βάρος του προϋπολογισμού του Πανεπιστημίου 
Κρήτης, αποφασίζουμε: 

Μεταφέρουμε εννέα (9) κενές οργανικές θέσεις Ειδικού 
και Εργαστηριακού Διδακτικού Προσωπικού (Ε.Ε.ΔΙ.Π.) 
του Πανεπιστημίου Κρήτης στις παρακάτω Ακαδημαϊκές 
μονάδες, ως εξής: 

1. Δύο (2) θέσεις στη Φιλοσοφική Σχολή 

2. Τρεις (3) θέσεις στη Σχολή Κοινωνικών Επιστημών 

3. Μία (1) θέση στο Παιδαγωγικό Τμήμα Δημοτικής Εκ¬ 
παίδευσης. 


4. Δύο (2) θέσεις στη Σχολή Θετικών Επιστημών 

5. Μία (1) θέση στη Σχολή Επιστημών της Υγείας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 31 Ιουλίου 2001 

Ο Πρύτανης 
ΧΡΗΣΤΟΣ ΝΙΚΟΛΑΟΥ 

-♦- 

Αριθ.4222 (8) 

Μεταφορά σαράντα έξι (46) κενών οργανικών θέσεων 
ΔΕΠ στα Τμήματα του Πανεπιστημίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Την διάταξη της παραγρ. 5α του άρθρου 14 του Ν. 
2817/14.3.2000 (ΦΕΚ 78/14.3.2000. τ. Α'). 

2. Την απόφαση του Πρυτανικού Συμβουλίου του Πανε¬ 
πιστημίου Κρήτης (συνεδρία 415/22.8.2001). 

3. Το γεγονός ότι υπάρχουν διαθέσιμες κενές οργανι¬ 
κές θέσεις ΔΕΠ στο Πανεπιστήμιο Κρήτης. 

4. Το γεγονός ότι από την απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού, ού¬ 
τε εις βάρος του προϋπολογισμού του Πανεπιστημίου 
Κρήτης, αποφασίζουμε: 

Μεταφέρουμε σαράντα έξι (46) κενές οργανικές θέσεις 
Διδακτικού Ερευνητικού Προσωπικού (ΔΕΠ) του Πανεπι¬ 
στημίου Κρήτης στα δεκαεπτά (17) Τμήματά του, ως 
εξής: 

1. Δύο (2) θέσεις στο Τμήμα Φιλολογίας 

2. Μία (1) θέση στο Τμήμα Ιστορίας-Αρχαιολογίας 

3. Μία (1) θέση στο Τμήμα Φιλοσοφικών και Κοινωνικών 
Σπουδών 

4. Μία (1) θέση στο Τμήμα Μαθηματικών 

5. Δύο (2) θέσεις στο Τμήμα Φυσικής 

6. Μία (1) θέση στο Τμήμα Βιολογίας 

7. Μία (1) θέση στο Τμήμα Χημείας 

8. Τέσσερις (4) θέσεις στο Τμήμα Επιστήμης Υπολογι¬ 
στών 

9. Εννέα (9) θέσεις στο Τμήμα Ιατρικής 

10. Δύο (2) θέσεις στο Τμήμα Κοινωνιολογίας 

11. Δύο (2) θέσεις στο Τμήμα Οικονομικών Επιστημών 

12. Δύο (2) θέσεις στο Τμήμα Ψυχολογίας 

13. Δύο (2) θέσεις στο Παιδαγωγικό Τμήμα Δημοτικής 
Εκπαίδευσης 

14. Μία (1) θέση στο Παιδαγωγικό Τμήμα Νηπιαγωγών 

15. Πέντε (5) θέσεις στο Τμήμα Πολιτικής Επιστήμης 

16. Πέντε (5) θέσεις στο Τμήμα Εφαρμοσμένων Μαθη¬ 
ματικών 

17. Πέντε (5) θέσεις στο Τμήμα Επιστήμης και Τεχνολο¬ 
γίας Υλικών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 27 Αυγούστου 2001 

Ο Πρύτανης 
ΧΡΗΣΤΟΣ ΝΙΚΟΛΑΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 
θ-ΓΠ3ίΙ: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυΐΌ 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτιβί, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























